Iturup

Iturup (vene keeles Итуруп, jaapani keeles 択捉島 Etorofu-tō) on suurim Kuriilide saar.

Iturup on kirde-edela suunas välja venitatud. Saarest loodesse jääb Ohhoota meri ja kagusse Vaikse ookeani see osa, mida meredeks ei jaotata. Iturupist kirdes asub Urup, millest teda eraldab Vriesi väin, kagus Kunašir.Suur maailma atlas, lk. 85

Iturupi pindala on 3185,65 km². Saar on mägine, kõige kõrgem on 1634 m kõrgune vulkaan Stokap Bogatõri mäeahelikusBogatõri mäeahelik, mis asub saare kagurannikul, kuid saare enda suhtes keskel.

Saare suurim asula on Kurilski linn (elanikke 1500). Suuruselt teine asula on Burevestnik, mis asub Kurilskist edelas. Kokku elas Iturupil 2007. aasta seisuga 6387 inimest.

Iturupil on mereline kliima. Aasta keskmine temperatuur on +4,9 °C. Kõige soojemad kuud on august (+13,6 °C) ja september (+12,8 °C), kõige jahedamad veebruar (–3,7 °C) ja märts (–2,3 °C). Keskmine õhuniiskus on 74,7% ja keskmine tuule kiirus 6,9 m/s.

Alates 1945 kuulub Iturup Venemaale. Halduslikult kuulub ta Sahhalini oblastisse. Jaapan peab Iturupi endale kuuluvaks.

Viited

 Välislingid 
Serdjukov: väed Lõuna-Kuriilidel paigutatakse kahele saarele, 26.02.2011

Kategooria:Kuriilide saared
Kategooria:Aasia saared
Kategooria:Venemaa saared
Kategooria:Jaapani saared